pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.รับทราบแนวทางอภัยโทษ จัดชั้น-เลื่อนชั้นเข้มขึ้น ต้องรับโทษมาแล้วอย่างน้อย 1 ใน 3
วันอังคารที่ 12 เมษายน 2565
ครม.รับทราบแนวทางอภัยโทษ จัดชั้น-เลื่อนชั้นเข้มขึ้น ต้องรับโทษมาแล้วอย่างน้อย 1 ใน 3
ครม.รับทราบแนวทางอภัยโทษ จัดชั้น-เลื่อนชั้นเข้มขึ้น ต้องรับโทษมาแล้วอย่างน้อย 1 ใน 3
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 12 เมษายน 2565 ว่า ครม.รับทราบรายงานของกระทรวงยุติธรรมเกี่ยวกับการอภัยโทษ ซึ่งเป็นการปรับปรุงแนวทางการจัดชั้น เลื่อนชั้นนักโทษ เพื่อให้มีแนวทางที่ชัดเจนขึ้น โดยเป็นการรับข้อเสนอแนะจากคณะกรรมการตรวจสอบการดําเนินการตามกฎหมายว่าด้วยการอภัยโทษที่ตั้งโดยนายกรัฐมนตรี มีข้อสรุปดังนี้
1.ยังไม่มีความจําเป็นในการแก้ไขพระราชกฤษฎีกาพระราชทานอภัยโทษเป็นการทั่วไป พ.ศ.2564
2.นักโทษที่จะได้รับอภัยโทษ (ไม่ว่าลดโทษหรือปล่อยตัว) ต้องผ่านระยะปลอดภัย คือ ต้องรับโทษมาแล้วไม่น้อยกว่า 1 ใน 3 หรือรับโทษจําคุกมาแล้ว 8ปี (แล้วแต่ระยะเวลาใดถึงก่อน) และไม่ว่าจะเป็นนักโทษชั้นใด หลังจากนั้นจะมาดูอายุ สุขภาพ การจัดชั้น เพื่อลดโทษ ยกเว้นแต่เป็นการถวายฎีกาเฉพาะราย
3.วางหลักเกณฑ์ใหม่ที่เข้มขึ้นเกี่ยวกับการลดโทษคดีร้ายแรงในความรู้สึกของสังคม เช่น คดียาเสพติด คดีทุจริต คดีที่ศาลให้ประหารชีวิตโดยให้การลดโทษและปล่อยตัว
4.การจัดชั้นนักโทษ (ดี ดีมาก เยี่ยม) จะเข้มขึ้นและมีกฎเกณฑ์มากขึ้น
5.มีการเตรียมการล่วงหน้าไม่น้อยกว่า 30 วัน และต้องวางแผนระยะยาวล่วงหน้า
6.การออกพระราชกฤษฎีกาอภัยโทษฯ ยังคงมีความจําเป็นอยู่ตามโอกาสตามสมควร เพื่อจูงใจให้นักโทษมีความหวัง ไม่ก่อการจราจล ลดความแออัดในเรือนจํานําไปสู่การคืนคนดีกลับสู่สังคม และแสดงถึงพระมหากรุณาธิคุณ
ทั้งนี้ ที่ประชุมมอบหมายให้หน่วยงานที่เกี่ยวข้องเร่งปรับปรุงแก้ไขให้เป็นตามรายงานฉบับนี้ และสร้างการรับรู้แก่สังคมต่อไป
รัฐบาลไทย-ข่าวทำเนียบรัฐบาล-รองปลัด สธ.ชี้แจงแนวทางการประเมินความเสี่ยงการทุจริตของหน่วยงานในสังกัด ประจำปีงบประมาณ พ.ศ. 2565
วันจันทร์ที่ 29 พฤศจิกายน 2564
รองปลัด สธ.ชี้แจงแนวทางการประเมินความเสี่ยงการทุจริตของหน่วยงานในสังกัด ประจําปีงบประมาณ พ.ศ. 2565
รองปลัดกระทรวงสาธารณสุข เป็นประธานการประชุมชี้แจงแนวทางการประเมินความเสี่ยงการทุจริตของหน่วยงานในสังกัดกระทรวงสาธารณสุข ประจําปีงบประมาณ พ.ศ. 2565 พร้อมมอบนโยบายให้ทุกหน่วยงานวางระบบการประเมินความเสี่ยงการทุจริต และปลูกฝังจิตสํานึกด้านคุณธรรม
รองปลัดกระทรวงสาธารณสุข เป็นประธานการประชุมชี้แจงแนวทางการประเมินความเสี่ยงการทุจริตของหน่วยงานในสังกัดกระทรวงสาธารณสุข ประจําปีงบประมาณ พ.ศ. 2565 พร้อมมอบนโยบายให้ทุกหน่วยงานวางระบบการประเมินความเสี่ยงการทุจริต และปลูกฝังจิตสํานึกด้านคุณธรรม ป้องปรามมิให้เกิดการทุจริตในหน่วยงาน
วันนี้ (29 พฤศจิกายน 2564) ที่ กระทรวงสาธารณสุข จ.นนทบุรี นายแพทย์ธงชัย กีรติหัตยากร รองปลัดกระทรวงสาธารณสุข ในฐานะหัวหน้ากลุ่มภารกิจด้านสนับสนุนงานบริการสุขภาพเป็นประธานเปิดการประชุมชี้แจงแนวทางการประเมินความเสี่ยงการทุจริตของหน่วยงานในสังกัดกระทรวงสาธารณสุข ประจําปีงบประมาณ พ.ศ. 2565 จัดโดยศูนย์ปฏิบัติการต่อต้านการทุจริต กระทรวงสาธารณสุข
นายแพทย์ธงชัย กล่าวว่า กระทรวงสาธารณสุขมีนโยบายให้ทุกหน่วยงานในสังกัดวางระบบการประเมินความเสี่ยงการทุจริต เพื่อเป็นการป้องปรามมิให้เกิดการทุจริตในหน่วยงาน โดยเฉพาะอย่างยิ่ง การทุจริตที่ทําไปโดยไม่มีเจตนา ไม่ทราบกฎระเบียบที่เกี่ยวข้อง ซึ่งการเป็นข้าราชการจะได้รับสวัสดิการ อาทิ เงินบําเหน็จบํานาญ ค่ารักษาพยาบาล จนกระทั่งเสียชีวิต รวมมูลค่านับสิบล้านบาท แต่เมื่อมีการกระทําการทุจริต ย่อมต้องถูกตัดสวัสดิการดังกล่าว แม้จะเกษียณอายุราชการไปแล้ว การสอบสวนทางวินัยก็ยังดําเนินการไปอย่างต่อเนื่อง ผู้กระทําการทุจริตสามารถถูกลงโทษไล่ออก หรือปลดออก ย้อนหลัง รวมถึงถูกตัดสวัสดิการดังกล่าวได้ ทั้งนี้ การปลูกฝัง และกระตุ้นจิตสํานึกเรื่องคุณธรรม ความดี ต้องดําเนินการอย่างต่อเนื่อง เพื่อให้เกิดซึมซับเป็นนิสัยและไม่กระทําการทุจริต
โดยในที่ประชุมได้ชี้แจงแนวทางการวิเคราะห์และจัดทําแผนบริหารจัดการความเสี่ยงการทุจริต กําหนดมาตรการควบคุมความเสี่ยงการทุจริต การควบคุมภายในที่มีประสิทธิภาพ และสามารถปฏิบัติได้อย่างเป็นรูปธรรม เป็นไปตามแนวทางการประเมินความเสี่ยงการทุจริต ที่สํานักงาน ป.ป.ท. กําหนด
ด้านนายแพทย์รุ่งเรือง กิจผาติ ที่ปรึกษาระดับกระทรวง (นายแพทย์ทรงคุณวุฒิ) กล่าวว่า การป้องกันการทุจริตเป็นเรื่องสําคัญ และเป็นเรื่องที่เป็นนามธรรมที่ต้องนําสู่การปฏิบัติให้เกิดเป็นรูปธรรม ในอดีตการปฏิบัติบางเรื่อง อาทิ การนํารถราชการไปใช้ส่วนตัว หรือการให้ค่าตอบแทนพิเศษแก่เจ้าหน้าที่ของรัฐ อาจปฏิบัติสืบต่อกันมาจนเป็นเรื่องปกติ แต่ปัจจุบันถือเป็นเรื่องที่ไม่สามารถทําได้ และต้องมีมาตรการ กลไก เพื่อป้องกันไม่ให้เกิด
การทุจริตอย่างต่อเนื่อง
****************************** 29 พฤศจิกายน 2564
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม เยี่ยมชมการดำเนินงาน พร้อมรับฟังการบรรยายกระบวนการแต่งแร่
วันจันทร์ที่ 23 พฤษภาคม 2565
ผู้บริหารกระทรวงอุตสาหกรรม เยี่ยมชมการดําเนินงาน พร้อมรับฟังการบรรยายกระบวนการแต่งแร่
ผู้บริหารกระทรวงอุตสาหกรรม เยี่ยมชมการดําเนินงาน พร้อมรับฟังการบรรยายกระบวนการแต่งแร่
ผู้บริหารกระทรวงอุตสาหกรรม เยี่ยมชมการดําเนินงาน พร้อมรับฟังการบรรยายกระบวนการแต่งแร่
จ.พังงา - วันนี้ (20 พฤษภาคม 2565) เวลา 10.00 น. นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วย นายสุรพล ชามาตย์ รองปลัดกระทรวงอุตสาหกรรม นายสกล จุลาภา รองอธิบดีกรมอุตสาหกรรมพื้นฐานและการเหมืองแร่ นายธีระ แก้วพิมล อุตสาหกรรมจังหวัดพังงา และคณะผู้บริหารกระทรวงอุตสาหกรรม เยี่ยมชมการดําเนินงาน พร้อมรับฟังการบรรยายกระบวนการแต่งแร่ รวมทั้งรับฟังปัญหาและอุปสรรคในการพัฒนาต่อยอดทางธุรกิจ ของห้างหุ้นส่วนจํากัด รัตนรังษิวัฒน์ โดยมี นายสมเกียรติ รัตนรังษิวัฒน์ กรรมการผู้จัดการ ให้การต้อนรับ ณ ห้างหุ้นส่วนจํากัด รัตนรังษิวัฒน์ ตําบลเหมาะ อําเภอกะปง จังหวัดพังงา
สําหรับโรงแต่งแร่ ห้างหุ้นส่วนจํากัด รัตนรังษิวัฒน์ ประกอบกิจการแต่งมูลแร่และหางแร่ ที่ได้จากเหมืองแร่ดีบุกในอดีตในเขตท้องที่ภาคใต้ ซึ่งแหล่งที่มาของแร่ คือแร่ดีบุกที่ไม่สะอาด มาจากโรงแต่อื่นที่ได้ปิดกิจการ และเหมืองแร่ที่ได้มีการครอบครองแร่และขนแร่ถูกต้องตามระเบียบราชการ ซึ่งหัวแร่สะอาดที่ผลิตหรือแต่งได้ ประกอบด้วย แร่ดีบุก แร่รูไทล์ แร่เซอร์คอน แร่อิลเมไนต์ แร่สตูเวอไรต์ แร่โมนาไซต์ โดยแร่ที่ผลิตได้จะส่งออกไปจําหน่ายทั้งในประเทศและต่างประเทศ อาทิเช่น ประเทศจีน มาเลเซีย และเกาหลีใต้ เป็นต้น ทั้งนี้ โรงแต่งแร่ของบริษัทรัตนรังษิวัฒน์ เป็นโรงแต่งแร่ดีบุกและแร่พลอย ประกอบด้วยเครื่องมือแต่งแร่ชนิดต่าง ๆ เช่น เครื่องบดแร่ เครื่องคัดขนาด เครื่องย่างแร่ เครื่องแยกแร่โดยวิธีเปียกและวิธีแห้ง เครื่องแยกแร่แม่เหล็กไฟฟ้า เครื่องแยกแร่ด้วยไฟฟ้าแรงสูง เป็นต้น โดยที่โรงแต่งแร่นี้ ใช้กระบวนการแต่งแร่ทางฟิสิกส์เท่านั้น ไม่มีการใช้สารเคมี จึงไม่เกิดปัญหามลภาวะต่อสิ่งแวดล้อม
รัฐบาลไทย-ข่าวทำเนียบรัฐบาล-รมว.วธ. บันทึกเทปโทรทัศน์กล่าวคำปราศรัยเนื่องในวันภาษาไทยแห่งชาติ พุทธศักราช ๒๕๖๔
วันอังคารที่ 20 กรกฎาคม 2564
รมว.วธ. บันทึกเทปโทรทัศน์กล่าวคําปราศรัยเนื่องในวันภาษาไทยแห่งชาติ พุทธศักราช ๒๕๖๔
บันทึกเทปโทรทัศน์กล่าวคําปราศรัยเนื่องในวันภาษาไทยแห่งชาติ พุทธศักราช ๒๕๖๔
วันที่ ๒๐ กรกฎาคม ๒๕๖๔ เวลา ๑๓.๐๐ น. พลเอก ประยุทธ์ จันทร์โอชา นายกรัฐมนตรี มอบหมายให้ นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปโทรทัศน์กล่าวคําปราศรัยเนื่องในวันภาษาไทยแห่งชาติ พุทธศักราช ๒๕๖๔ ณ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-​PM signs condolence book on the passing of former Japanese PM
วันอังคารที่ 12 กรกฎาคม 2565
​PM signs condolence book on the passing of former Japanese PM
​PM signs condolence book on the passing of former Japanese PM
July 12, 2022 at 1530hrs, at the Embassy of Japan in Thailand, Wireless Road, Government Spokesperson Thanakorn Wangboonkongchana revealed that Prime Minister and Minister of Defense General Prayuth Chan-o-cha signed a book of condolences on the passing of former Prime Minister of Japan Shinzo Abe, and presented a flower vase on behalf of the country and the Thai people.
On this occasion, the Prime Minister had a talk with H.E. Mr. Nashida Kazuya, Japanese Ambassador to the Kingdom of Thailand, and conveyed his condolences over the passing of the former Prime Minister of Japan.
รัฐบาลไทย-ข่าวทำเนียบรัฐบาล-​ครม.อนุมัติงบกลาง 8,458.38 ล้านบาท ให้กระทรวงสาธารณสุขใช้จ่ายภารกิจป้องกันและแก้ไขการแพร่ระบาดโควิด19 เป็นค่าเสี่ยงภัยบุคลากร ค่าใช้จ่ายผู้ป่วยไร้สิทธิและจัดซื้อยาแพกซ์โลวิด
วันอังคารที่ 22 มีนาคม 2565
​ครม.อนุมัติงบกลาง 8,458.38 ล้านบาท ให้กระทรวงสาธารณสุขใช้จ่ายภารกิจป้องกันและแก้ไขการแพร่ระบาดโควิด19 เป็นค่าเสี่ยงภัยบุคลากร ค่าใช้จ่ายผู้ป่วยไร้สิทธิและจัดซื้อยาแพกซ์โลวิด
​ครม.อนุมัติงบกลาง 8,458.38 ล้านบาท ให้กระทรวงสาธารณสุขใช้จ่ายภารกิจป้องกันและแก้ไขการแพร่ระบาดโควิด19 เป็นค่าเสี่ยงภัยบุคลากร ค่าใช้จ่ายผู้ป่วยไร้สิทธิและจัดซื้อยาแพกซ์โลวิด
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 22 มี.ค. 2565 ได้อนุมัติงบประมาณรายจ่ายประจําปีงบประมาณ พ.ศ. 2565 งบกลาง รายการค่าใช้จ่ายในการบรรเทา แก้ไขปัญหาและเยียวยาผู้ที่ได้รับผลกระทบจากการระบาดของโรคติดเชื้อไวรัสโคโรนา 2019 วงเงิน 8,458.38 ล้านบาท ตามที่กระทรวงสาธารณสุขเสนอ ซึ่งจะโดยจัดสรรแก่ 5 หน่วยงาน ประกอบด้วย สํานักงานปลัดกระทรวงสาธารณสุข 7,777.09 ล้านบาท กรมการแพทย์ 626.53 ล้านบาทกรมสุขภาพจิต 27.84 ล้านบาท กรมวิทยาศาสตร์การแพทย์ 13.53 ล้านบาท และกรมอนามัย 13.37 ล้านบาท
ทั้งนี้ เพื่อใช้จ่ายเป็นค่าตอบแทนการเสี่ยงภัยของเจ้าหน้าที่ในการปฏิบัติงาน ค่าตอบแทนบุคลากรนอกเหนือภารกิจปกติ(สําหรับเจ้าหน้าที่ที่ปฏิบัติงานให้บริการฉีดวัคซีนโควิด19 นอกสถานพยาบาล ค่ารักษาผู้ป่วยไร้สิทธิการรักษา และจัดซื้อยาแพกซ์โลวิด
น.ส.ไตรศุลี กล่าวว่า รัฐบาลได้ให้ความสําคัญกับการสร้างขวัญกําลังใจแก่บุคลากรด้านสาธารณสุขโดยการจัดสรรงบประมาณค่าตอบแทนเสี่ยงภัยและการปฏิบัติงานนอกเหนือภารกิจปกติโดยต่อเนื่อง รวมถึงมีนโยบายการจัดหายาเวชภัณฑ์ที่ประสิทธิภาพในปริมาณที่เพียงพอมาเพื่อรักษาประชาชน
ทั้งนี้ ปัจจุบันกระทรวงสาธารณสุขมีการใช้ยารักษาโควิดอยู่หลายชนิด เช่น ฟ้าทะลายโจร ฟาวิพิราเวียร์ โมลนูพิราเวียร์, เรมดิซิเวียร์ และล่าสุดอยู่ระหว่างการจัดหายาแพกซ์โลวิด ซึ่งผลิตโดยบริษัท ไฟเซอร์ ซึ่งหลังจากได้รับอนุมัติจาก ครม. แล้วจะมีการลงนามสัญญาเพื่อจัดซื้อตามขั้นตอนต่อไป
รัฐบาลไทย-ข่าวทำเนียบรัฐบาล-ประกาศแล้ว! ลดส่งเงินสมทบผู้ประกันตน ม.40 นาน 6 เดือน
วันจันทร์ที่ 28 มิถุนายน 2564
ประกาศแล้ว! ลดส่งเงินสมทบผู้ประกันตน ม.40 นาน 6 เดือน
....
เว็บไซต์ราชกิจจานุเบกษา ประกาศเผยแพร่พระราชกฤษฎีกากําหนดหลักเกณฑ์และอัตราการจ่ายเงินสมทบประเภทของประโยชน์ทดแทน ตลอดจนหลักเกณฑ์และเงื่อนไขแห่งสิทธิในการรับประโยชน์ทดแทนของบุคคลซึ่งสมัครเป็นผู้ประกันตน (ฉบับที่ 3) พ.ศ. 2564
.
โดยมีสาระสําคัญให้ลดอัตราเงินสมทบผู้ประกันตนที่ต้องจ่ายเข้ากองทุนประกันสังคมตามมาตรา 40 เหลือร้อยละ 60 ของเงินสมทบเดิม เป็นเวลา 6 เดือน เพื่อช่วยบรรเทาความเดือดร้อนของผู้ประกันตนซึ่งได้รับผลกระทบจากการระบาดของโรคโควิด-19 โดยให้มีผลบังคับใช้ตั้งแต่วันที่ 25 มิ.ย. 64 เป็นต้นไป
.
สําหรับรายละเอียดการส่งเงินสมทบมี 3 ทางเลือก ดังนี้
ทางเลือกที่(ได้ประโยชน์ทดแทน 3 กรณี คือ กรณีประสบอันตรายหรือเจ็บป่วย กรณีทุพพลภาพ และกรณีเสียชีวิต)
รัฐบาลไทย-ข่าวทำเนียบรัฐบาล-โฆษกรัฐบาลจวก “สงคราม” แสร้งทำเป็นไม่รู้ ใครชอบใช้พวกมากลากไป วอนหยุดโหนกระแส-สร้างวาทกรรมเอาเปรียบ แจงเงินกู้ 1.5 ล้านล้าน ใช้ช่วยเยียวยาประชาชน ฟื้นฟูเศรษฐกิจยามวิกฤต
วันศุกร์ที่ 11 มีนาคม 2565
โฆษกรัฐบาลจวก “สงคราม” แสร้งทําเป็นไม่รู้  ใครชอบใช้พวกมากลากไป วอนหยุดโหนกระแส-สร้างวาทกรรมเอาเปรียบ แจงเงินกู้ 1.5 ล้านล้าน ใช้ช่วยเยียวยาประชาชน ฟื้นฟูเศรษฐกิจยามวิกฤต
โฆษกรัฐบาลจวก “สงคราม” แสร้งทําเป็นไม่รู้  ใครชอบใช้พวกมากลากไป วอนหยุดโหนกระแส-สร้างวาทกรรมเอาเปรียบ แจงเงินกู้ 1.5 ล้านล้าน ใช้ช่วยเยียวยาประชาชน ฟื้นฟูเศรษฐกิจยามวิกฤต
วันนี้ (11 มีนาคม 2565)นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายสงคราม กิจเลิศไพโรจน์ ประธานคณะกรรมการยุทธศาสตร์พรรคเพื่อชาติ ระบุว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม กินหรูอยู่สบาย แต่บังคับให้ประชาชนเสียสละว่า น่าเสียดายที่นายสงครามเป็นถึงอดีตรัฐมนตรีช่วยว่าการกระทรวงพาณิชย์ และอยู่ในแวดวงการเมืองมามากกว่า 10 ปี แต่กลับไม่เข้าใจโลก ไม่เข้าใจความเป็นจริง ทั้งเรื่องของเศรษฐกิจการค้าและการเมือง การที่บอกว่านายกรัฐมนตรีไม่ให้ความสําคัญกับเสียงข้างน้อย การเมืองใช้พวกมากลากไป ทําให้ย้อนอดีตกลับไปหลายสิบปีนั้น นายสงครามคงเข้าใจผิด เพราะเรื่องเสียงข้างมากหรือน้อยเป็นเรื่องของสภาฯ ไม่ใช่เรื่องของฝ่ายบริหาร ซึ่งที่ผ่านมานายกรัฐมนตรีประกาศชัดเจนว่า การเมืองเป็นเรื่องของพรรคการเมือง ดังนั้น การเมืองที่ใช้พวกมากลากไป ไม่สนใจเสียงส่วนน้อย น่าจะใช้กับอดีตพรรคการเมืองที่นายสงครามเคยสังกัดเมื่อหลายปีก่อนน่าจะเหมาะสมกว่า
นายธนกร กล่าวอีกว่า สําหรับปัญหาราคาน้ํามันและสินค้าแพงนั้น นายสงครามก็น่าจะเข้าใจดีว่าเกิดจากอะไร อย่าแสร้งทําเป็นโหนกระแส เอาดีใส่ตัวแล้วทําลายผู้อื่น โดยเฉพาะเรื่องราคาน้ํามันที่อ้างว่าแม้ไม่มีสงครามราคาน้ํามันของไทยก็สูงเป็นอันดับต้น ๆ ในอาเซียนนั้น ราคาน้ํามันมีปัจจัยต่าง ๆ ที่เข้ามากําหนดราคา และถ้ามองว่าสูงจริง ทําไมในสมัยรัฐบาลนายสงครามถึงไม่แก้ปัญหาเช่นกัน รถโดยสารสาธารณะวันนี้นายสงครามในฐานะผู้แทนประชาชนเคยนั่งบ้างหรือไม่ อยากให้หยุดสร้างวาทกรรมว่าใครเอาเปรียบใคร ยิ่งในภาวะเช่นนี้ทุกคนต้องร่วมมือกันและมีความเสียสละ
“การกู้เงิน 1.5 ล้านล้านบาทนั้น เป็นมาตรการกระตุ้นการใช้จ่ายและขับเคลื่อนเศรษฐกิจในช่วงวิกฤตที่มีการแพร่ระบาดของโควิด - 19 ไปทั่วโลก ไม่ใช่ภาวะปกติ รัฐบาลเป็นเพียงภาคส่วนเดียวที่มีความสามารถในการดําเนินการ เพราะภาคเอกชนหยุดชะงัก ซึ่งทั้งหมดก็เพื่อช่วยเหลือเยียวยาประชาชนและฟื้นฟูธุรกิจผ่านมาตรการต่าง ๆ ซึ่งรัฐบาลชี้แจงแล้วหลายครั้ง นายสงครามไปอยู่ไหนมา นอกจากนี้ ในอดีตก็เคยมีการกู้เงินเพื่อรับมือสถานการณ์วิกฤต เช่น วิกฤตต้มยํากุ้ง ปี 2540 หรือวิกฤตสินเชื่อซับไพร์ม ปี 2552 นายสงครามเคยศึกษาเรื่องเหล่านี้ก่อนพูดหรือไม่” นายธนกรกล่าว
....................
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 21 กรกฎาคม 2564​ พบพนง.ติดเชื้อไวรัส COVID-19 จำนวน 11 ราย
วันพุธที่ 21 กรกฎาคม 2564
ประกาศ ขสมก. ประจําวันที่ 21 กรกฎาคม 2564​ พบพนง.ติดเชื้อไวรัส COVID-19 จํานวน 11 ราย
ประกาศ ขสมก. ประจําวันที่ 21 กรกฎาคม 2564​ พบพนง.ติดเชื้อไวรัส COVID-19 จํานวน 11 ราย
1) พนักงานเก็บค่าโดยสารรถปรับอากาศ สาย 39 เพศหญิง อายุ 56 ปี
2) พนักงานขับรถโดยสารปรับอากาศ สาย 510 เพศหญิง อายุ 52 ปี
3) พนักงานขับรถโดยสารปรับอากาศ สาย 522 เพศชาย อายุ 32 ปี
4) พนักงานเก็บค่าโดยสารรถปรับอากาศ สาย 519 เพศหญิง อายุ 55 ปี
5) พนักงานขับรถโดยสารปรับอากาศ สาย 37 เพศชาย อายุ 42 ปี
6) พนักงานเก็บค่าโดยสารรถปรับอากาศ สาย 519 เพศหญิง อายุ 54 ปี
7) พนักงานเก็บค่าโดยสารรถธรรมดา สาย 68 เพศชาย อายุ 33 ปี
8) พนักงานเก็บค่าโดยสารรถธรรมดา สาย 82 เพศหญิง อายุ 53 ปี
9) พนักงานขับรถโดยสารปรับอากาศ สาย 509 เพศหญิง อายุ 41 ปี
10) พนักงานเก็บค่าโดยสารรถปรับอากาศ สาย 519 เพศหญิง อายุ 27 ปี
11) พนักงานขับรถโดยสารธรรมดา สาย 12 เพศชาย อายุ 52 ปี
รัฐบาลไทย-ข่าวทำเนียบรัฐบาล-รัฐบาลหนุนไมโคร-เอสเอ็มอีเข้าถึงสภาพคล่อง บสย.ปรับเกณฑ์ค้ำประกันเป็น 100% เพิ่มความมั่นใจให้ธนาคารปล่อยกู้ พ.ร.ก.สินเชื้อฟื้นฟู อนุมัติแล้ว 1.08 แสน ลบ.
วันจันทร์ที่ 11 ตุลาคม 2564
รัฐบาลหนุนไมโคร-เอสเอ็มอีเข้าถึงสภาพคล่อง บสย.ปรับเกณฑ์ค้ําประกันเป็น 100% เพิ่มความมั่นใจให้ธนาคารปล่อยกู้ พ.ร.ก.สินเชื้อฟื้นฟู อนุมัติแล้ว 1.08 แสน ลบ.
รัฐบาลหนุนไมโคร-เอสเอ็มอีเข้าถึงสภาพคล่อง บสย.ปรับเกณฑ์ค้ําประกันเป็น 100% เพิ่มความมั่นใจให้ธนาคารปล่อยกู้ พ.ร.ก.สินเชื้อฟื้นฟู อนุมัติแล้ว 1.08 แสน ลบ.
วันที่ 11 ต.ค.64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยตัวเลขการปล่อยสินเชื่อภายใต้พระราชกําหนดการให้ความช่วยเหลือและฟื้นฟูผู้ประกอบธุรกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2564 หรือ ที่เรียกว่า พ.ร.ก.สินเชื่อฟื้นฟู ข้อมูลจากธนาคารแห่งประเทศไทย (ธปท.) ณ วันที่ 8 ตุลาคม 2564 แบ่งเป็น 1. โครงการสินเชื่อฟื้นฟู มีสินเชื่อได้อนุมัติแล้วจํานวน 1.08 แสนล้านบาท ผู้ได้รับความช่วยเหลือจํานวน 3.5หมื่นราย (เดือนกรกฎาคมอยู่ที่ 7.8 หมื่นล้านบาท 2.5 หมื่นราย) คิดเป็นวงเงินอนุมัติเฉลี่ยจํานวน 3.07 ล้านบาท/ราย โดยประมาณร้อยละ 45 ของผู้ได้รับความช่วยเหลือทั้งหมดเป็นผู้ประกอบการเอสเอ็มอี และ 2. โครงการพักทรัพย์ พักหนี้ มีมูลค่าสินทรัพย์ที่ได้รับโอนแล้ว 1.5 หมื่นล้านบาท ช่วยเหลือไปแล้ว 112 ราย (เดือนกรกฎาคมอยู่ที่ 1 พันล้านบาท มี 16 ราย) รวมทั้งยังมีผู้ประกอบการที่สนใจรายอื่น ๆ อยู่ระหว่างการเจรจาด้วย
ขณะเดียวกัน การค้ําประกันสินเชื่อเอสเอ็มอี ของบรรษัทประกันสินเชื่ออุตสาหกรรมขนาดย่อม (บสย.) คาดว่าจนถึงสิ้นปีนี้ ยอดการค้ําประกันจะเกิน 2 แสนล้านบาท โดยประมาณ 1 แสนล้านบาท มาจากการค้ําประกันสินเชื่อฟื้นฟูของ ธปท. และอีกประมาณ 8-9 หมื่นล้านบาท มาจากการค้ําประกันตามปกติขอ งบสย. ทั้งนี้ บสย. เพิ่งได้ขยายกรอบวงเงินค้ําประกันสินเชื่อฟื้นฟูของ ธปท.ออกไปอีก 1 แสนล้านบาท และปรับหลักเกณฑ์ให้เปิดกว้างมากยิ่งขึ้นเพื่อช่วยผู้ประกอบการกลุ่มไมโคร และ กลุ่มเอสเอมอีที่เปราะบาง ได้ลดภาระต้นทุนค่าธรรมเนียม และเพิ่มโอกาสได้วงเงินสินเชื่อเพิ่ม ซึ่งรายละเอียดประกอบด้วย
1. ปรับลดค่าธรรมเนียมค้ําประกันทันทีตั้งแต่ปีแรก สําหรับผู้ประกอบการกลุ่มไมโคร และ กลุ่มเอสเอ็มอีเปราะบาง จ่ายเริ่มต้นเพียง 1% ต่อปีต่อเนื่อง 4 ปีแรก รวม 13% ตลอดระยะเวลา 10 ปี
2. เพิ่มโอกาสผู้ประกอบการกลุ่มไมโคร และกลุ่มเอสเอ็มอีเปราะบาง ได้รับวงเงินสินเชื่อเพิ่มขึ้นสูงสุด 50 ล้านบาทต่อราย
3. เพิ่มความมั่นใจให้ธนาคารปล่อยสินเชื่อโดย บสย. จ่ายค่าประกันชดเชยเต็ม 100% ในกลุ่มไมโครจากเดิม 90% และ กลุ่มเอสเอ็มอีเปราะบาง จากเดิม 80%
ผู้ประกอบการที่มีความประสงค์เข้าร่วมโครงการสามารถสอบถามข้อมูลเพิ่มเติมหรือขอรับคําปรึกษาฟรีที่ศูนย์ที่ปรึกษาทางการเงิน SMEs หรือ บสย. F.A. Center ที่ บสย. Call Center 02-890-9999 ในวันเวลาทําการ จันทร์-ศุกร์ เวลา 8.30-16.30 น.
“นายกรัฐมนตรีติดตามความคืบหน้าการเข้าถึงสินเชื่อของผู้ประกอบการอย่างใกล้ชิด และอยากให้ผู้ประกอบการไมโครและเอสเอ็มอี มาขึ้นทะเบียนผู้ประกอบการกับสํานักงานส่งเสริมวิสาหกิจขนาดกลางและขนาดย่อม (สสว.) ให้มากขึ้น เพื่อเข้าถึงสิทธิประโยชน์จากมาตรการช่วยเหลือพิเศษ อาทิ การจัดซื้อจัดจ้างภาครัฐ และมาตรการที่จะออกมาอย่างต่อเนื่อง ซึ่งจะช่วยสร้างเสริมความแข็งแกร่งให้สามารถเป็นกลไกสําคัญขับเคลื่อนเศรษฐกิจไทยในระยะต่อไปด้วย” นางสาวรัชดา กล่าว
รัฐบาลไทย-ข่าวทำเนียบรัฐบาล-ดีอีเอส เผยนโยบายเปิดประเทศ 1 พ.ย. ลดความแรงข่าวปลอมโควิด
วันศุกร์ที่ 29 ตุลาคม 2564
ดีอีเอส เผยนโยบายเปิดประเทศ 1 พ.ย. ลดความแรงข่าวปลอมโควิด
ดีอีเอส เผยนโยบายเปิดประเทศ 1 พ.ย. ลดความแรงข่าวปลอมโควิด
“นพวรรณ” โฆษกดีอีเอสฝ่ายการเมือง มองนโยบายเปิดประเทศ 1 พ.ย. นี้ ตัวแปรลดจํานวนข่าวปลอมโควิด เพราะประชาชนเริ่มหันมาสนใจปัญหาเศรษฐกิจและนโยบายรัฐมากขึ้น
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง (ดีอีเอส) กล่าวว่า จากผลการมอนิเตอร์ และรับแจ้งข่าวปลอมตลอดช่วงสัปดาห์นี้ (22-28 ต.ค.64) โดยศูนย์ต่อต้านข่าวปลอม เริ่มเห็นแนวโน้มปัญหาข่าวปลอมเกี่ยวกับโควิดยังคงลดลงต่อเนื่อง ทั้งในแง่ของจํานวนข่าวปลอม และความสนใจของประชาชนที่มีต่อข่าวปลอมโควิด ปัจจัยส่วนหนึ่งอาจมาจากจํานวนผู้ติดเชื้อรายใหม่น้อยลง อีกทั้งรัฐบาลประกาศเดินหน้าเปิดประเทศตั้งแต่วันที่ 1 พ.ย. นี้ ความสนใจของประชาชนจึงเริ่มหันมาที่ประเด็นเกี่ยวกับเศรษฐกิจและนโยบายรัฐมากขึ้น
โดยจากข้อมูลรอบสัปดาห์ล่าสุดของศูนย์ฯ พบว่า มีข้อความที่เข้ามาทั้งหมด 11,464,623 ข้อความ หลังคัดกรองแล้ว พบว่ามีข้อความที่ต้องดําเนินการตรวจสอบ (Verify) จํานวน 208 ข้อความ โดยเป็นจํานวนเรื่องที่ต้องดําเนินการตรวจสอบทั้งหมด 111 เรื่อง โดยจํานวน 59 เรื่อง เป็นข่าวเกี่ยวกับโควิด-19
สําหรับภาพรวมของจํานวนเรื่องที่ต้องดําเนินการตรวจสอบ 111 เรื่อง สัปดาห์ล่าสุดนี้มากกว่า 50% เป็นข่าวในกลุ่มนโยบายรัฐบาล /ข่าวสารทางราชการ/ความสงบเรียบร้อยของสังคม โดยมีจํานวน 60 เรื่อง รองลงมาเป็นข่าวกลุ่มผลิตภัณฑ์สุขภาพ 41 เรื่อง กลุ่มภัยพิบัติ 9 เรื่อง และกลุ่มเศรษฐกิจ 1 เรื่อง
ทั้งนี้จากการประสานกับหน่วยงานที่เกี่ยวข้อง ได้รับผลการตรวจสอบกลับมาแล้ว 54 เรื่อง พบว่ามีสัดส่วนของเฟคนิวส์ (ข่าวปลอม/ข่าวบิดเบือน) และข่าวจริงในระดับใกล้เคียงกัน โดยในส่วนของข่าวจริงนั้นรวมถึงข่าวเรื่อง ครม.อนุมัติ ร่างพ.ร.ฎ.ควบคุมดูแลธุรกิจบริการแพลตฟอร์มดิจิทัล ดูแลผู้ประกอบการ ผู้ซื้อ-ผู้ขาย
ขณะที่ ข่าวปลอมซึ่งมีคนสนใจสูงสุด 3 อันดับแรก ได้แก่ อันดับ 1 ผู้ว่าฯ จังหวัดภูเก็ต แอบลักลอบนํามุสลิมต่างด้าวเข้ามาในประเทศอย่างผิดกฎหมาย อันดับ 2 กทม. เตรียมรับมือพายุถล่มหนักที่สุด วันที่ 26 ต.ค. - 12 พ.ย. 64 และอันดับ 3 ปตท. รายได้สูงถึง 3 ล้านล้านบาท/ปี แต่นําส่งเข้ารัฐแค่ 1% เท่านั้น
“ประชาชนสามารถเข้ามาเป็นส่วนหนึ่งในการช่วยกันแก้ปัญหาข่าวปลอมได้ โดยเมื่อได้รับข่าวสารข้อมูลผ่านโซเชียล ควรตรวจสอบให้รอบด้าน เลือกเชื่อ เลือกแชร์ และสามารถติดตามและแจ้งเบาะแสข่าวปลอม ได้ผ่านช่องทางต่างๆ ของศูนย์ต่อต้านข่าวปลอม ดังนี้ ไลน์ @antifakenewscenter เว็บไซต์ https://www.antifakenewscenter.com/ ทวิตเตอร์ https://twitter.com/AFNCThailand และช่องทางโทรศัพท์โทรสายด่วน GCC 1111 ต่อ 87 เพื่อหลีกเลี่ยงจากการเป็นเหยื่อข่าวปลอมหรือข่าวบิดเบือน” นางสาวนพวรรณกล่าว
***********************
รัฐบาลไทย-ข่าวทำเนียบรัฐบาล-รมต.อนุชา ร่วมสืบสานประเพณีหล่อเทียนพรรษา ถวายเป็นพระราชกุศลแด่ในหลวงรัชกาลที่ 10 และย้อนรำลึกถึงในหลวงรัชกาลที่ 9
วันจันทร์ที่ 11 กรกฎาคม 2565
รมต.อนุชา ร่วมสืบสานประเพณีหล่อเทียนพรรษา ถวายเป็นพระราชกุศลแด่ในหลวงรัชกาลที่ 10 และย้อนรําลึกถึงในหลวงรัชกาลที่ 9
รมต.อนุชา ร่วมสืบสานประเพณีหล่อเทียนพรรษา ถวายเป็นพระราชกุศลแด่ในหลวงรัชกาลที่ 10 และย้อนรําลึกถึงในหลวงรัชกาลที่ 9
วันนี้ (11 กรกฎาคม 2565) เวลา 10.00 น. ณ วัดเนินถ่าน อําเภอเมือง จังหวัดชัยนาท นายอนุชา นาคาศัย รัฐมนตรีประจําสํานักนายกรัฐมนตรี เป็นประธานเปิดโครงการหล่อเทียนพรรษาเพื่อถวายเป็นพระราชกุศลแด่พระบาทสมเด็จพระเจ้าอยู่หัว และย้อนรําลึกถึงพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อครั้งเสด็จพระราชดําเนินบ้านเนินถ่าน ประจําปีงบประมาณ พ.ศ.2565 โดยมี นายรังสรรค์ ตันเจริญ ผู้ว่าราชการจังหวัดชัยนาท ร่วมต้อนรับ มีคณะผู้บริหารส่วนราชการจังหวัดชัยนาท ประธานสโมสรฟุตบอลชัยนาทฮอร์นบิล นายกเทศมนตรีเทศบาลตําบลเสือโฮก และประชาชนชาวตําบลเสือโอก ร่วมงาน
สําหรับการจัดโครงการหล่อเทียนพรรษาเพื่อถวายเป็นพระราชกุศลแด่ในหลวงรัชกาลที่ 10 และย้อนรําลึกถึงพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อครั้งเสด็จพระราชดําเนินบ้านเนินถ่าน ประจําปีงบประมาณ พ.ศ.2565 จัดขึ้นเป็นครั้งแรก โดยมีการหล่อเทียนพรรษา เพื่อถวายให้กับวัดในเขตตําบลเสือโฮก จํานวน 7 วัด และ 1 สํานักสงฆ์ นอกจากนี้ ยังมีการจัดนิทรรศการเทิดพระเกียรติฯ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ประกอบด้วย กิจกรรมการประกวดขับร้องบทเพลงพระราชนิพนธ์ การประกวดวาดภาพระบายสี การแสดงบนเวที และการออกร้านจําหน่ายผลิตภัณฑ์ชุมชน
รัฐมนตรีประจําสํานักนายกรัฐมนตรี กล่าวว่า ประเพณีหล่อเทียนพรรษาเป็นสิ่งที่ควรดํารงรักษา และสืบสานให้อนุชนรุ่นหลังได้รับรู้และภาคภูมิใจที่ประเทศไทยมีประเพณีที่งดงาม เป็นเอกลักษณ์ และแสดงให้เห็นถึงความจงรักภักดีต่อสถาบันกษัตริย์ ซึ่งเป็นหนึ่งในสามเสาหลักของประเทศชาติ โดยร่วมเทิดพระเกียรติและถวายเป็นพระราชกุศลแด่พระบาทสมเด็จพระเจ้าอยู่หัว รัชกาลที่ 10 และย้อนรําลึก สืบสาน เล่าขานประวัติศาสตร์เรื่องราว เมื่อครั้งที่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดําเนินบ้านเนินถ่าน เมื่อวันที่ 6 พฤษภาคม พ.ศ. 2513
โอกาสนี้ รัฐมนตรีประจําสํานักนายกรัฐมนตรี ได้มอบรางวัลผลิตภัณฑ์ชุมชนตําบลเสือโฮก จํานวน 12 รางวัล พร้อมมอบถ้วยรางวัลชนะเลิศให้แก่ผู้แทนหมู่ที่ 13 บ้านหนองพังนาค ในการประกวดผลิตภัณฑ์ชุมชน “ข้าวหอมมะลิและผักปลอดสารพิษ” และมอบข้าวสารให้กับตัวแทนกลุ่มเปราะบางในพื้นที่ตําบลเสือโฮก ก่อนเดินทางกลับ
............................
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งกำลังใจเชียร์ทัพนักกีฬาไทยคว้าชัยศึกซีเกมส์ในโค้งสุดท้ายก่อนปิดฉากการแข่งขัน ชื่นชมความสำเร็จ “บิว” ภูริพล
วันอาทิตย์ที่ 22 พฤษภาคม 2565
โฆษกรัฐบาลเผย นายกฯ ส่งกําลังใจเชียร์ทัพนักกีฬาไทยคว้าชัยศึกซีเกมส์ในโค้งสุดท้ายก่อนปิดฉากการแข่งขัน ชื่นชมความสําเร็จ “บิว” ภูริพล
โฆษกรัฐบาลเผย นายกฯ ส่งกําลังใจเชียร์ทัพนักกีฬาไทยคว้าชัยศึกซีเกมส์ในโค้งสุดท้ายก่อนปิดฉากการแข่งขัน ชื่นชมความสําเร็จ “บิว” ภูริพล
วันนี้ (22 พฤษภาคม 2565) นายธนกร วังบุญคงชนะ โฆษกประจําสํานักนายรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งกําลังใจเชียร์และติดตามการแข่งขันกีฬาซีเกมส์ พร้อมให้กําลังใจนักกีฬาไทย ชื่นชมความสามารถนักกีฬาที่สร้างผลงานยอดเยี่ยมทําลายสถิติใหม่ได้ในหลายรายการ เป็นผลมาจากวินัยการฝึกซ้อม และแรงใจที่ทําเพื่อประเทศชาติ
โฆษกประจําสํานักนายรัฐมนตรี กล่าวว่า ในช่วงโค้งสุดท้ายของการแข่งขันกีฬาซีเกมส์ ครั้งที่ 31 ณ สาธารณรัฐสังคมนิยมเวียดนาม ที่จัดขึ้นระหว่างวันที่ 12-23 พฤษภาคม 2565 ทัพนักกีฬาไทยทําผลงานคว้าเหรียญรางวัลไปแล้วรวม 258 เหรียญ แบ่งเป็น 68 เหรียญทอง 79 เหรียญเงิน 111 เหรียญทองแดง ( อัพเดท ณ วันที่ 21 พฤษภาคม 2565 เวลา 12:00 น.) เป็นผลงานที่แสดงถึงศักยภาพด้านกีฬาของไทย โดยล่าสุดเว็บไซต์กรีฑาโลก “World Athletics” ซึ่งมีผู้ติดตามร่วมล้านคน ชื่นชมผลงานโดดเด่นของ “บิว” ภูริพล บุญสอน นักกรีฑาทีมชาติไทยชาวสมุทรปราการ แชมป์ 3 เหรียญทองซีเกมส์วัย 16 ปี จากการแข่งวิ่งประเภท 200 เมตรชาย 4x100 เมตรชาย และ 100 เมตรชาย ที่สามารถทําสถิติวิ่ง 200 เมตร ด้วยเวลาเพียง 20.37 วินาที ทําความเร็วใกล้เคียงนักวิ่งดาวรุ่งชื่อดังของโลกในช่วงวัยเดียวกัน ได้แก่ “เออร์ริยอน ไนท์ตัน” (Erriyon Knighton) ซึ่งเคยทําสถิติไว้ที่ 19.49 วินาที และ “ยูเซน โบลต์” (Usain Bolt) เจ้าของ 8 เหรียญทองโอลิมปิกเกมส์ ทั้งยังทําลายสถิติการแข่งขันวิ่งซีเกมส์ในรอบ 23 ปีอีกด้วย
นายธนกร กล่าวเพิ่มเติมว่า นายกรัฐมนตรีส่งกําลังใจให้ทุกความทุ่มเทตั้งใจอย่างหนักของนักกีฬาในการเป็นตัวแทนของประเทศไทยเข้าร่วมแข่งขันเกมกีฬาระดับภูมิภาคเอเชียตะวันออกเฉียงใต้จนสามารถสร้างชื่อเสียงให้กับประเทศบนเวทีนานาชาติได้อย่างเต็มภาคภูมิ ขอบคุณทุกหน่วยงานที่เกี่ยวข้องในการผลักดันและสนับสนุนนักกีฬาจนประสบความสําเร็จ เป็นความภาคภูมิใจต่อตนเอง ครอบครัว และประเทศชาติ โดยนายกฯ เชิญชวนพี่น้องประชาชนร่วมติดตามชม เชียร์ และให้กําลังใจนักกีฬาที่เหลือในโค้งสุดท้ายของการแข่งขันซีเกมส์ประจําปีนี้ด้วย
รัฐบาลไทย-ข่าวทำเนียบรัฐบาล-รมว.เฮ้ง มอบที่ปรึกษา เพิ่มทักษะ นวดไทย เสริมท่องเที่ยวเมืองเพชร ตั้งเป้าปี 65 กว่า 2,000 คน
วันพุธที่ 20 เมษายน 2565
รมว.เฮ้ง มอบที่ปรึกษา เพิ่มทักษะ นวดไทย เสริมท่องเที่ยวเมืองเพชร ตั้งเป้าปี 65 กว่า 2,000 คน
รมว.แรงงาน มอบที่ปรึกษา ลงพื้นที่จังหวัดเพชรบุรี เปิดฝึกอบรม นวดไทย เสริมท่องเที่ยวเชิงคุณภาพ (Thailand Wellness Sandbox)
เมื่อวันที่ 20 เมษายน 2565 ณ ห้องประชุม ชั้น 1 สํานักงานพัฒนาฝีมือแรงงานเพชรบุรี อําเภอชะอํา จังหวัดเพชรบุรี นายสุชาติ ชมกลิ่น รัฐมนตรีกระทรวงแรงงานมอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานเป็นประธานในพิธีเปิดการฝึกอบรมยกระดับฝีมือ หลักสูตร การนวดปรับสมดุลโครงสร้างร่างกาย ภายใต้โครงการยกระดับเพื่อเพิ่มศักยภาพฝีมือและสมรรถนะแรงงาน ให้แก่แรงงานที่ประกอบอาชีพนวดไทยในพื้นที่จังหวัดเพชรบุรี จํานวน 20 คน เพื่อรองรับการฟื้นตัวภาคการท่องเที่ยวและบริการในพื้นที่จังหวัดเพชรบุรี และรองรับการเปิดประเทศตามนโยบายของกระทรวงแรงงาน และการส่งเสริมให้ประเทศเป็นจุดหมายปลายทางการท่องเที่ยวเชิงสุขภาพตามนโยบายของรัฐบาล โดยมี นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นางสาวอาภากร ว่องเขตกร ผู้ตรวจราชการกรมพัฒนาฝีมือแรงงาน และหัวหน้าส่วนราชการสังกัดกระทรวงแรงงานจังหวัดเพชรบุรี ร่วมเป็นเกียรติในพิธีดังกล่าว ซึ่ง นางธิวัลรัตน์ กล่าวหลังจากเป็นประธานในพิธีดังกล่าวว่า รัฐบาลภายใต้การนําของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและภายใต้การกํากับดูแลของ พลเอก ประวิตร วงษ์สุวรรณ รองนายกรัฐมนตรีและท่านสุชาติ ชมกลิ่น รัฐมนตรีว่าการกระทรวงแรงงานมีนโยบายส่งเสริมพัฒนาทักษะฝีมือให้แก่แรงงาน รวมถึงส่งเสริมการมีงานทํา และให้ความสําคัญในการพัฒนาทรัพยากรมนุษย์ทุกช่วงวัย ให้เป็นแรงงานคุณภาพสอดคล้องกับความต้องการของตลาดแรงงาน และสอดคล้องกับนโยบายส่งเสริมการท่องเที่ยวเชิงคุณภาพ (Thailand Wellness Sandbox) โดยเฉพาะพื้นที่การท่องเที่ยวอย่าง อําเภอชะอํา หัวหินซึ่งเป็นจุดหมายการท่องเที่ยวเชิงสุขภาพแห่งใหม่ของไทย ทั้งนี้ ท่านรมว.แรงงานได้มอบหมายให้กรมพัฒนาฝีมือแรงงาน ดําเนินการพัฒนาทักษะให้แก่แรงงานเป็นการเร่งด่วน
ประทีป ทรงลํายอง อธิบดีกรมพัฒนาฝีมือแรงงาน กล่าวว่า ได้มอบหมายให้หน่วยงานในสังกัดกรมพัฒนาฝีมือแรงงาน ได้แก่ สถาบันพัฒนาฝีมือแรงงาน และสํานักงานพัฒนาฝีมือแรงงาน ดําเนินการฝึกอบรมการนวดแผนไทย ซึ่งมีหลายหลักสูตร เช่น นวดไทยเพื่อสุขภาพ เทคนิคการนวด การนวดน้ํามันหอมระเหย การนวดตอกเส้นเพื่อสุขภาพ การนวดอโรมา การนวดหน้าเพื่อความงาม เป็นต้น ซึ่งปี 2564 ดําเนินการฝึกอบรมแล้ว จํานวน 1,347 คน และในปี 2565 มีเป้าหมาย จํานวน 2,000 คน ซึ่งในวันนี้สํานักงานพัฒนาฝีมือแรงงานเพชรบุรี ดําเนินการฝึกอบรม หลักสูตร การนวดปรับสมดุลโครงสร้างร่างกาย ระยะเวลาการฝึก 30 ชั่วโมง ผู้เข้าอบรม จํานวน 24 คน กลุ่มเป้าหมายเป็นแรงงานที่ประกอบอาชีพนวดไทยในพื้นที่จังหวัดเพชรบุรี ฝึกอบรมระหว่างวันที่ 20 – 24 เมษายน 2565 โดยผู้ที่เข้ารับการฝึกอบรมจะได้เรียนรู้ทั้งภาคทฤษฎี และปฏิบัติ ให้มีความเข้าใจในวิธีการ ขั้นตอน หลักเกณฑ์ ข้อห้าม ข้อควรระวังต่างๆ เกี่ยวกับการนวดเพื่อปรับสมดุลโครงสร้างร่างกาย เพื่อนําไปใช้ในการประกอบอาชีพให้บริการด้านสุขภาพได้อย่างถูกต้องและปลอดภัย สําหรับผู้ที่สนใจฝึกอบรม ติดต่อสอบถามข้อมูลเพิ่มเติมได้ที่สายด่วนกระทรวงแรงงาน 1506 กด 4
รัฐบาลไทย-ข่าวทำเนียบรัฐบาล-ครม. ไฟเขียววงเงินกว่า 1,400 ล้านบาท ผลักดัน จ.ภูเก็ต สู่เมืองท่องเที่ยวเชิงสุขภาพระดับโลก
วันอาทิตย์ที่ 6 มีนาคม 2565
ครม. ไฟเขียววงเงินกว่า 1,400 ล้านบาท ผลักดัน จ.ภูเก็ต สู่เมืองท่องเที่ยวเชิงสุขภาพระดับโลก
.....
ที่ประชุม ครม. (1 มี.ค. 65) อนุมัติหลักการจัดสรรงบประมาณเพื่อดําเนินโครงการยกระดับการท่องเที่ยวเชิงสุขภาพ จ.ภูเก็ต สู่เมืองท่องเที่ยวเชิงสุขภาพระดับโลก ในที่ดินราชพัสดุ ระยะเวลาดําเนินการ 4 ปี (2566 - 2569) วงเงินลงทุน 1,411.70 ล้านบาท
.
โครงการดังกล่าวจะช่วยเสริมสร้างความพร้อมของระบบโครงสร้างพื้นฐานเทคโนโลยี วิทยาการทางการแพทย์ และระบบบริการทางการแพทย์ รองรับการจัดบริการทางการแพทย์และสาธารณสุขระดับนานาชาติ ส่งผลให้เมืองภูเก็ตกลายเป็นศูนย์กลางการบริการทางการแพทย์ครบวงจรระดับนานาชาติ ประกอบด้วย
.
1.ศูนย์บริการทางการแพทย์และสาธารณสุขระดับนานาชาติครบวงจร (International Health/Medical Plaza)
2.ศูนย์อภิบาลสุขภาพผู้สูงอายุนานาชาติ (Premium Long Term Care)
3.ศูนย์ใจรักษ์ (Hospice Home) หรือศูนย์การดูแลแบบประคับประคองในระยะสุดท้ายของชีวิต
4.ศูนย์เวชศาสตร์ฟื้นฟูครบวงจร (Rehabilitation Center)
.
ซึ่งจะเกิดการจ้างงาน การกระจายรายได้จากนักท่องเที่ยวที่เดินทางเข้ามา เพิ่มผลิตภัณฑ์มวลรวมของประเทศ (GDP) และท้องถิ่น ให้มีการลงทุนเพิ่มขึ้น และส่งผลทําให้มีมูลค่าเศรษฐกิจสูงขึ้น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดภานุวัฒน์ฯ ให้คณะผู้บริหารบริษัท Rever Automotive จำกัด เข้าพบเพื่อแนะนำการดำเนินงานของบริษัทฯ
วันศุกร์ที่ 5 สิงหาคม 2565
รองปลัดภานุวัฒน์ฯ  ให้คณะผู้บริหารบริษัท Rever Automotive จํากัด เข้าพบเพื่อแนะนําการดําเนินงานของบริษัทฯ
รองปลัดภานุวัฒน์ฯ  ให้คณะผู้บริหารบริษัท Rever Automotive จํากัด เข้าพบเพื่อแนะนําการดําเนินงานของบริษัทฯ
รองปลัดภานุวัฒน์ฯ ให้คณะผู้บริหารบริษัท Rever Automotive จํากัด เข้าพบเพื่อแนะนําการดําเนินงานของบริษัทฯ
วันนี้ (5 สิงหาคม 2565) เวลา 15.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม ให้คณะผู้บริหารบริษัท Rever Automotive จํากัด เข้าพบเพื่อแนะนําการดําเนินงานของบริษัทฯ ซึ่งเป็นผู้ดําเนินธุรกิจเกี่ยวกับรถยนต์พลังงานทางเลือก และเป็นผู้จัดจําหน่ายรถยนต์บีวายดีในประเทศไทยอย่างเป็นทางการ ณ ห้องรับรอง 2 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ดีอีเอส สร้างเครือข่ายอาสาสมัครดิจิทัล นำเทคโนโลยีขับเคลื่อนเศรษฐกิจชุมชน
วันพฤหัสบดีที่ 10 กุมภาพันธ์ 2565
ดีอีเอส สร้างเครือข่ายอาสาสมัครดิจิทัล นําเทคโนโลยีขับเคลื่อนเศรษฐกิจชุมชน
ดีอีเอส สร้างเครือข่ายอาสาสมัครดิจิทัล นําเทคโนโลยีขับเคลื่อนเศรษฐกิจชุมชน
เมื่อวันที่10กุมภาพันธ์2565นายณัฐพลณัฏฐสมบูรณ์อธิบดีกรมอุตุนิยมวิทยารักษาราชการแทนรองปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานกล่าวเปิดงานการอบรมหลักสูตร“การพัฒนาอาสาสมัครดิจิทัล(อสด.)ประจําหมู่บ้าน”ครั้งที่2 ณโรงแรมปรินซ์พาเลซกรุงเทพฯซึ่งเป็นหลักสูตรที่กระทรวงดิจิทัลฯมีความตั้งใจที่จะพัฒนาอาสาสมัครดิจิทัล(อสด.)ให้เป็นผู้ที่มีบทบาทสําคัญในการส่งเสริมการใช้ดิจิทัลในพื้นที่ทั้งในระดับหมู่บ้านตําบลอําเภอและจังหวัดทั้งในส่วนภารกิจและบริการของหน่วยงานในสังกัดกระทรวงฯรวมทั้งองค์ความรู้ในการประยุกต์ใช้ดิจิทัลที่จะเป็นประโยชน์และทันสมัยเพื่อนําไปให้คําแนะนํากับประชาชนในพื้นที่ เชื่อว่า“อาสาสมัครดิจิทัล”ได้รับความรู้พร้อมให้ความช่วยเหลือและให้คําแนะนําประชาชนให้ใช้งานอินเทอร์เน็ตได้อย่างถูกต้อง อีกทั้งเป็นการสร้างเครือข่ายการทํางานด้านดิจิทัลในพื้นที่เพื่อเป็นที่ปรึกษาด้านดิจิทัลให้แก่คนในชุมชนตอบสนองนโยบายThailand 4.0 (ไทยแลนด์4.0)ที่มุ่งเน้นที่จะเปลี่ยนเศรษฐกิจแบบเดิมไปสู่เศรษฐกิจที่ขับเคลื่อนด้วยเทคโนโลยีดิจิทัล(Digital economy)ซึ่งในส่วนนี้อาสาสมัครดิจิทัลหรืออสด.จะเป็นกลไกสําคัญที่จะสามารถเข้าไปช่วยเหลือและให้คําแนะนําแก่ประชาชนตามพื้นที่ต่างๆได้อย่างทั่วถึง
**************
รัฐบาลไทย-ข่าวทำเนียบรัฐบาล-ก.แรงงาน แจง โชว์เฟอร์แท็กซี่สามารถสมัคร ม.40 ได้ ช่วยมีเงินออม มีหลักประกันความมั่นคง
วันจันทร์ที่ 26 กรกฎาคม 2564
ก.แรงงาน แจง โชว์เฟอร์แท็กซี่สามารถสมัคร ม.40 ได้ ช่วยมีเงินออม มีหลักประกันความมั่นคง
โฆษกกระทรวงแรงงาน แจง กรณี “ผู้ประกอบการแท็กซี่จอดรถประท้วง ขอเร่งช่วยพักหนี้ เยียวโควิด-19" สามารถสมัคร ม.40 ได้ ช่วยมีเงินออม มีหลักประกันความมั่นคง
เมื่อวันที่ 26 กรกฎาคม 2564 นายประทีป ทรงลํายอง โฆษกกระทรวงแรงงาน กล่าวว่า จากการปรากฏข่าวสารในสื่อสังคมออนไลน์ กรณี “ผู้ประกอบการแท็กซี่จอดรถประท้วง ขอเร่งช่วยพักหนี้ เยียวโควิด-19 จากที่มาข่าว : ไทยรัฐออนไลน์ https://www.thairath.co.th/news/politic/2149333?utm_source=PANORAMA_TOPIC นั้น ในเรื่องนี้ กระทรวงแรงงาน ขอชี้แจงในส่วนที่เกี่ยวข้องว่า กรณีที่ขอให้คนขับแท็กซี่สามารถเข้าสู่มาตรา 40 ของกฎหมายแรงงาน กระทรวงแรงงาน โดยสํานักงานประกันสังคมได้มีการประชาสัมพันธ์ให้กลุ่มคนทั่วไปที่มีอายุตั้งแต่ 15-65 ปีบริบูรณ์ ประกอบอาชีพอิสระให้สมัครเป็นผู้ประกันตนมาตรา 40 อยู่ตลอดเวลา และมีการรับสมัครเครือข่าย เพื่อเป็นตัวแทนสํานักงานประกันสังคมในการรับสมัครผู้ประกันตนมาตรา 40 และสร้างความรับรู้ ความเข้าใจให้แก่บุคคลทั่วไปทราบถึงสิทธิประโยชน์ของผู้ประกันตนมาตรา 40 ซึ่งผู้ประกันตนมาตรา 40 คือ บุคคลทั่วไปที่ไม่เป็นผู้ประกันตนมาตรา 33 มาตรา 39 ไม่เป็นข้าราชการหรือรัฐวิสาหกิจบุคคลประกอบอาชีพอิสระ เช่น พ่อค้า แม่ค้า แท็กซี่ มอเตอร์ไซค์รับจ้าง เกษตรกร ที่มีอายุตั้งแต่ 15-65 ปีบริบูรณ์ สามารถสมัครเป็นผู้ประกันตนมาตรา 40 ได้ ดังนั้นบุคคลที่ประกอบอาชีพแท็กซี่สามารถสมัครเป็นผู้ประกันตนมาตรา 40 ได้เช่นกัน
นายประทีป กล่าวต่อว่า แท็กซี่หรือผู้ประกอบอาชีพอิสระท่านใดที่ต้องการเข้าสู่มาตรา 40 สามารถสมัครได้ตามช่องทางการสมัคร ดังนี้ เว็บไซต์สํานักงานประกันสังคม www.sso.go.th เคาน์เตอร์เซอร์วิส ได้แก่ เซเว่นอีเลฟเว่น บิ๊กซี ธนาคาร ธกส.สายด่วน 1506 และเครือข่ายประกันสังคม ส่วนการชําระเงิน และสิทธิประโยชน์ของผู้ประกันตนมาตรา 40 มี 3 ทางเลือก ดังนี้ ทางเลือกที่ 1 จ่ายเงินสมทบ 70 บาท/เดือน คุ้มครอง 3 กรณี คือ กรณีประสบอันตรายหรือเจ็บป่วยรับเงินทดแทนการขาดรายได้ กรณีทุพพลภาพ กรณีตาย ทางเลือกที่ 2 จ่ายเงินสมทบ 100 บาท/เดือน คุ้มครอง 4 กรณี คือ กรณีประสบอันตรายหรือเจ็บป่วยรับเงินทดแทนการขาดรายได้ กรณีทุพพลภาพ กรณีตาย และกรณีชราภาพ และทางเลือกที่ 3 จ่ายเงินสมทบ 300 บาท/เดือน คุ้มครอง 5 กรณี คือ กรณีประสบอันตรายหรือเจ็บป่วยรับเงินทดแทนการขาดรายได้ กรณีทุพพลภาพ กรณีตาย กรณีชราภาพ และกรณีสงเคราะห์บุตร ทั้งนี้ ผู้ประกันตนที่ต้องการเปลี่ยนแปลงทางเลือกความคุ้มครองสามารถเปลี่ยนแปลงได้ปีละ 1 ครั้ง โดยยื่นความประสงค์เปลี่ยนแปลงทางเลือกกับสํานักงานประกันสังคมและจะมีผลในการเปลี่ยนแปลงทางเลือกใหม่ในเดือนถัดไป
“รัฐบาล โดยท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา และกระทรวงแรงงาน โดยท่านสุชาติ ชมกลิ่น รมว.แรงงาน มีความห่วงใยผู้ประกอบอาชีพอิสระทุกคน ทุกกลุ่ม จึงต้องการให้สมัครมาตรา 40 เพื่อจะได้มีหลักประกันทางสังคม มีเงินออมในระยะยาวเป็นการสร้างความมั่นคงในชีวิต” โฆษกกระทรวงแรงงาน กล่าวในตอนท้าย
รัฐบาลไทย-ข่าวทำเนียบรัฐบาล-โฆษกรัฐบาลสวนฝ่ายค้าน ไม่เคยมองปัญหาประชาชนว่าเป็นเรื่องที่ถูกรุมเร้า แต่เป็นเรื่องเร่งด่วนที่รัฐบาลจะต้องเข้าไปแก้ปัญหาให้ เหน็บรีบตื่นจากฝันแล้วกลับมาทำหน้าที่ฝ่ายค้านในสภาฯ
วันพุธที่ 5 มกราคม 2565
โฆษกรัฐบาลสวนฝ่ายค้าน ไม่เคยมองปัญหาประชาชนว่าเป็นเรื่องที่ถูกรุมเร้า แต่เป็นเรื่องเร่งด่วนที่รัฐบาลจะต้องเข้าไปแก้ปัญหาให้ เหน็บรีบตื่นจากฝันแล้วกลับมาทําหน้าที่ฝ่ายค้านในสภาฯ
โฆษกรัฐบาลสวนฝ่ายค้าน ไม่เคยมองปัญหาประชาชนว่าเป็นเรื่องที่ถูกรุมเร้า แต่เป็นเรื่องเร่งด่วนที่รัฐบาลจะต้องเข้าไปแก้ปัญหาให้ เหน็บรีบตื่นจากฝันแล้วกลับมาทําหน้าที่ฝ่ายค้านในสภาฯ
วันที่ 5 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายประเสริฐ จันทรรวงทอง ส.ส.นครราชสีมา และเลขาธิการพรรคเพื่อไทย ระบุว่า ปี 2565 จะเป็นปีที่พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ต้องรับศึกหลายด้าน สารพัดปัญหาที่รัฐบาลหมดปัญญาแก้ ทั้งเศรษฐกิจ สังคม และการเมือง ที่มาจากการบริหารประเทศที่ไร้ประสิทธิภาพว่า รัฐบาลภายใต้การนําของพลเอก ประยุทธ์เข้ามาบริหารประเทศเพื่อมุ่งหวังที่จะแก้ปัญหาความเดือดร้อนให้กับประชาชนอยู่แล้ว จึงไม่เคยคิดว่าเรื่องเหล่านี้เป็นปัญหาที่จะมารุมเร้ารัฐบาล แต่มองว่าเป็นเรื่องเร่งด่วนที่รัฐบาลจะต้องเข้าไปแก้ปัญหาให้กับประชาชน คงเป็นเพียงแค่มุมมองของฝ่ายค้านเพียงฝ่ายเดียวเท่านั้นที่มองปัญหาของประชาชนเป็นเรื่องน่าหนักใจ อย่างไรก็ตาม ถ้าต้องรับศึกหนักจริง ๆ ก็คงจะเป็นศึกจากฝ่ายค้านที่จ้องแต่จะดิสเครดิตรัฐบาลรายวันโดยปราศจากข้อเท็จจริงและข้อเสนอแนะ ซึ่งมีแต่จะทําให้เสียเวลาในการแก้ปัญหาให้กับประชาชน
“ส่วนกรณีที่อ้างว่า นายกฯ บริหารประเทศมาเกือบ 8 ปี ไร้ผลงานที่ชัดเจน เชื่อว่าประชาชนไม่ต้องการให้ท่านนายกฯ อยู่ในตําแหน่งแล้วนั้น ถ้าพรรคเพื่อไทยจะหลอกตัวเองแบบนั้นเพื่อให้ตัวเองสบายใจก็ไม่ว่ากัน เพราะข้อเท็จจริงเห็นกันอยู่ชัดเจนว่า นโยบายของรัฐบาล ทั้งนโยบายหลัก 12 ด้าน และนโยบายเร่งด่วน 12 เรื่องนั้น ล้วนเข้าถึงประชาชน โดยเฉพาะคนรากหญ้า อาทิ โครงการคนละครึ่ง ยิ่งใช้ยิ่งได้ หรือเราเที่ยวด้วยกัน ที่ประชาชนต่างเรียกร้องให้เพิ่มเฟสใหม่ขึ้นเรื่อย ๆ อย่างไรก็ตาม ทางที่ดีอยากให้ฝ่ายค้านรีบตื่นจากฝัน เลิกละเมอ แล้วกลับมาทําหน้าที่ของตัวเองในสภาฯ เสียที”
รัฐบาลไทย-ข่าวทำเนียบรัฐบาล-“อนุทิน”เร่งรัดการฉีดวัคซีนโควิด จ.ระนอง ตั้งเป้าครอบคลุมกลุ่มเป้าหมาย สิงหาคมนี้
วันเสาร์ที่ 24 กรกฎาคม 2564
“อนุทิน”เร่งรัดการฉีดวัคซีนโควิด จ.ระนอง ตั้งเป้าครอบคลุมกลุ่มเป้าหมาย สิงหาคมนี้
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ระนองตรวจเยี่ยมการควบคืบหน้าการฉีดวัคซีน ตั้งเป้าฉีดให้ได้ร้อยละ 70 ของประชากรทั้งจังหวัด ภายในสิ้นเดือนสิงหาคมนี้ เพื่อฟื้นเศรษฐกิจและประชาชนใช้ชีวิตได้อย่างปกติ
วันนี้ (24 กรกฎาคม 2564) ที่ จังหวัดระนอง นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า จากการตรวจเยี่ยมติดตามการฉีดวัคซีนที่โรงพยาบาลระนองได้รับรายงานว่าสามารถฉีดได้เกือบครึ่งของจํานวนเป้าหมายแล้ว พร้อมให้กําลังใจทีมงานสาธารณสุขขอให้เพิ่มประสิทธิภาพการฉีดวัคซีนให้กลุ่มเป้าหมายโดยเร็วที่สุด คาดว่าภายในสิ้นเดือนสิงหาคมนี้จะฉีดวัคซีนได้ครบ ซึ่งการฉีดวัคซีนได้ครอบคลุมรวดเร็วเป็นสิ่งที่ดี ประชาชนจะได้สัญจรไปมาได้อย่างปลอดภัย เพราะระนองเป็นจังหวัดท่องเที่ยวมีนักท่องเที่ยวและคนเดินทางมาทํางาน ต้องทําให้จังหวัดนี้ปลอดภัย เพื่อให้เศรษฐกิจสามารถเดินหน้าต่อไปได้และประชาชนสามารถใช้ชีวิตได้อย่างปกติ
นายอนุทินกล่าวต่อว่า ขณะนี้กระทรวงสาธารณสุขได้กระจายวัคซีนไปทุกจังหวัดทุกสัปดาห์ จัดส่งทั้งแอสตร้าเซเนก้าและซิโนแวค เมื่อกรมควบคุมโรคได้รับวัคซีนแล้วจะใช้เวลา 2 – 3 วัน กระจายให้ทุกจังหวัดทั่วประเทศ เช่น วันนี้ระนองได้วัคซีนเพิ่มอีก 20,000 โดส เนื่องจากเปลี่ยนแผนการฉีดวัคซีน ให้ฉีดชิโนแวคเข็มแรกและเข็มที่ 2เป็นแอสตร้าเซเนก้า เพราะทําให้ระยะเวลาการฉีดเข็ม 2 ลดลง ทําให้มีภูมิคุ้นกันโรคเพิ่มมากขึ้น ดังนั้นชาวระนองจะมีภูมิเพิ่มมากขึ้นและสามารถป้องกันการติดเชื้อได้เพิ่มมากขึ้น หากครบ 2 เข็มแล้วติดเชื้อจะไม่มีอาการหนัก ลดอัตราการเสียชีวิต
“สถานการณ์วัคซีนประเทศไทยเป็นไปตามแผนที่กรมควบคุมโรคได้วางไว้ ความสามารถในการฉีดวัคซีนของประเทศไทยอยู่ที่เดือนละประมาณ 10 ล้านโดส เราเริ่มฉีดวัคซีน 7 มิถุนายน 2564 จนถึงสิ้นเดือนกรกฎาคมคาดว่าจะฉีดได้ตามเป้าหมายที่กรมควบคุมโรคคาดการณ์ไว้ ตัววัคซีนจะเริ่มเข้ามาทุกอาทิตย์ บางเดือน 10 ล้านโดสบางเดือน 12 ล้านโดส ”นายอนุทินกล่าว
ทั้งนี้ จังหวัดระนองมีประชากรรวมแรงงานต่างด้าวที่ขึ้นทะเบียนทั้งหมด 220,000 คน เป้าหมายการฉีดวัคซีนร้อยละ 70 ของประชากรทั้งจังหวัด คือ 159,955 คน มีหน่วยให้บริการฉีดวัคซีนทั้งหมด 6 แห่ง ขณะนี้มีประชาชนได้รับวัคซีนแล้ว 79,051 โดส คิดเป็นร้อยละ 49
****************************** 24 กรกฎาคม 2564
รัฐบาลไทย-ข่าวทำเนียบรัฐบาล-กรมทางหลวงเตือนประชาชนระวังมิจฉาชีพแอบอ้างเป็นเป็นเจ้าหน้าที่กรมทางหลวง
วันศุกร์ที่ 20 พฤษภาคม 2565
กรมทางหลวงเตือนประชาชนระวังมิจฉาชีพแอบอ้างเป็นเป็นเจ้าหน้าที่กรมทางหลวง
ย้ําจ่าย ค่าผ่านทางช่องทางที่กําหนดเท่านั้น
กรมทางหลวง (ทล.) กระทรวงคมนาคม ขอแจ้งเตือนประชาชนให้ระมัดระวังกลุ่มมิจฉาชีพ ที่แอบอ้างเป็นเจ้าหน้าที่ ทล. ดําเนินการเรียกเก็บค่าผ่านทางอัตโนมัติแบบไม่มีไม้กั้น และเตือนอย่าหลงเชื่อโอน เข้าบัญชีส่วนบุคคลให้กลุ่มมิจฉาชีพดังกล่าว ในกรณีที่เกี่ยวกับการขอโต้แย้งของประชาชนและแจ้งรายละเอียดที่เกี่ยวข้องกับการผ่านทางอัตโนมัติแบบไม่มีไม้กั้น (M-Flow) ทล. จะให้เจ้าหน้าที่ติดต่อกลับเท่านั้น จึงขอแจ้งให้ประชาชนโปรดระมัดระวัง ไม่หลงเชื่อคําแอบอ้างดังกล่าว แนะนําให้ชําระผ่านช่องทางที่ ทล. ได้กําหนดไว้ เช่น ช่องทางออนไลน์ ซึ่งผู้ใช้บริการสามารถชําระผ่านทางเว็บไซต์หรือโมบายแอปพลิเคชันของระบบ M-Flow ด้วยบัตรเครดิตหรือเดบิต หรือชําระผ่านทางระบบบาร์โค้ดหรือคิวอาร์โค้ดผ่านทางตู้ ATM เคาน์เตอร์ธนาคาร และเคาน์เตอร์เซอร์วิส (7-Eleven) หรือชําระผ่าน Mobile Banking ได้ทุกธนาคารเพื่อความปลอดภัย ลดการแพร่ระบาดของโรคติดเชื้อไวรัส COVID-19 และขอให้ประชาชนตรวจสอบชื่อบัญชีก่อนทําการชําระ โดยชื่อบัญชีจะต้องไม่เป็นชื่อบัญชีส่วนบุคคล
ทั้งนี้ กลุ่มมิจฉาชีพจะพัฒนารูปแบบการหลอกลวงโดยแอบอ้างว่าเป็นเจ้าหน้าที่รัฐ หรือจากหน่วยงานต่าง ๆ ซึ่งมักหลอกถามข้อมูลส่วนบุคคล เช่น ชื่อ นามสกุล วันเดือนปีเกิด เบอร์โทรศัพท์ หมายเลขบัตรประชาชน และหมายเลขหลังบัตรประชาชน เป็นต้น หรือหลอกให้โอนเงินไปยังบัญชีส่วนบุคคลของมิจฉาชีพ ขอให้ประชาชนโปรดระมัดระวังตัว อย่าหลงเชื่อโดยง่าย หากไม่แน่ใจว่าเป็นเจ้าหน้าที่จริงหรือไม่แนะนําให้โทรสอบถามไปยังหน่วยงานนั้น ๆ โดยตรง
ทล. ขอความร่วมมือประชาชนหากพบเห็นบุคคลต้องสงสัย หรือพบมิจฉาชีพแอบอ้าง เป็นเจ้าหน้าที่ของ ทล. โปรดแจ้งสายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-นำร่องฉีดวัคซีนโควิด พระ - สัปเหร่อ ใน กทม.
วันจันทร์ที่ 2 สิงหาคม 2564
นําร่องฉีดวัคซีนโควิด พระ - สัปเหร่อ ใน กทม.
....
ทีมสาธารณสุข กทม. ลงพื้นที่นําร่องถวายการฉีดวัคซีนป้องกันโควิด-19 แด่พระภิกษุ และฉีดวัคซีนให้กับสัปเหร่อ มัคนายก บุคลากรอื่น ๆ ในเขตธนบุรี
.
เป้าหมายการฉีดวัคซีน 221 วัด เริ่มจากพื้นที่กลุ่มกรุงธนเหนือ 8 เขต 152 วัด และกลุ่มกรุงธนใต้ 7 เขต 69 วัด และมีแผนจะขยายการฉีดวัคซีนแด่พระและบุคลากรประจําวัดในเขตอื่น ๆ ต่อไป
.
นอกจากนี้ ทาง กทม. จะอบรมให้ความรู้และข้อแนะนําที่ถูกวิธีในการฌาปนกิจศพผู้ป่วยโควิด-19 ให้กับพระและสัปเหร่อ เพื่อให้เกิดความปลอดภัยขณะปฏิบัติงาน และช่วยลดความเสี่ยงของการกระจายเชื้อโรค
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-วธ. มอบทุนศาสนทายาท 800 ทุน ทั่วประเทศ สนับสนุนการศึกษาแก่พระภิกษุสามเณร
วันพุธที่ 20 ตุลาคม 2564
วธ. มอบทุนศาสนทายาท 800 ทุน ทั่วประเทศ สนับสนุนการศึกษาแก่พระภิกษุสามเณร
วธ. มอบทุนศาสนทายาท 800 ทุน ทั่วประเทศ สนับสนุนการศึกษาแก่พระภิกษุสามเณร
วธ. มอบทุนศาสนทายาท 800 ทุน ทั่วประเทศ สนับสนุนการศึกษาแก่พระภิกษุสามเณร
วันที่ 20 ตุลาคม 2564 เวลา 13.30 น. นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นประธานในพิธีถวายทุนการศึกษาโครงการสนับสนุนศาสนทายาทสืบสานและเผยแผ่พระพุทธศาสนา ภายใต้กองทุนส่งเสริมการเผยแผ่พระพุทธศาสนาเฉลิมพระเกียรติ 80 พรรษา ประจําปีงบประมาณ พ.ศ. 2564
ณ วัดโมลีโลกยาราม เขตบางกอกใหญ่ กรุงเทพมหานคร
นายอิทธิพล กล่าวว่า พระภิกษุ สามเณร ถือเป็นบุคลากรที่มีส่วนสําคัญต่อการสืบทอด เผยแผ่
พระธรรมคําสอนของพระพุทธเจ้า รวมทั้งเป็นกลไกสําคัญที่ช่วยส่งเสริมสนับสนุนให้ประชาชนได้ศึกษาเรียนรู้หลักธรรมทางศาสนาและนําไปปฏิบัติตามกรอบศีลธรรมอันดีงาม กระทรวงวัฒนธรรม โดยกรมการศาสนา ในฐานะผู้กํากับดูแลกองทุนส่งเสริมการเผยแผ่พระพุทธศาสนาเฉลิมพระเกียรติ 80 พรรษา ได้สนับสนุนการเผยแผ่พระพุทธศาสนาโดยส่งเสริมการศึกษาแก่พระภิกษุ สามเณร ให้มีโอกาสศึกษาพุทธธรรมในระดับที่สูงขึ้น ภายใต้โครงการสนับสนุนศาสนทายาทสืบสานและเผยแผ่พระพุทธศาสนา เพื่อส่งเสริมการเผยแผ่พระพุทธศาสนาและสร้างศาสนทายาทในการทําหน้าที่เผยแผ่พระพุทธศาสนาที่มีคุณภาพมาอย่างต่อเนื่อง ตั้งแต่ปี พ.ศ. 2556 จนถึงปัจจุบัน
นายอิทธิพล กล่าวต่อว่า ด้วยพระบาทสมเด็จพระวชิรเกล้าเจ้าอยู่หัว รัชกาลที่ 10 ทรงมีพระราชศรัทธาในบวรพระพุทธศาสนา และทรงสนพระทัยศึกษาธรรมะโดยเฉพาะอย่างยิ่งในพระไตรปิฎก ได้มีพระราชปุจฉาเผดียงถามสมเด็จพระสังฆราชและพระเถรานุเถระ ว่า “จะส่งเสริมการเรียนการสอนพระบาลีอย่างไรให้เข้าถึงพระไตรปิฎก” เพื่อเป็นการจรรโลงบวรพระพุทธศาสนาให้ดํารงอยู่อย่างมั่งคง รวมทั้งรับสนองพระราชปุจฉาของพระบาทสมเด็จพระวชิรเกล้าเจ้าอยู่หัว ในปีงบประมาณ พ.ศ. 2564 กรมการศาสนา จึงได้ร่วมกับสํานักแม่กองบาลีสนามหลวง และวัดโมลีโลกยาราม จัดถวาย “ทุนการศึกษาสําหรับพระภิกษุสามเณร” แก่พระภิกษุหรือสามเณรที่สอบบาลีสนามหลวงได้ ในปีการศึกษา 2564 ตั้งแต่เปรียญธรรม 3 ประโยค – เปรียญธรรม 8 ประโยค ในสํานักเรียนพระปริยัติธรรมแผนกบาลี โดยในส่วนกลาง จัดพิธีถวายทุนการศึกษา ณ วัดโมลีโลกยาราม จํานวน 300 ทุนๆ ละ 5,000 บาท ส่วนภูมิภาค 68 จังหวัด ดําเนินการตามบริบทของแต่ละพื้นที่ จํานวน 500 ทุนๆ ละ 5,000 บาทเพื่อสนับสนุนการศึกษาแก่พระภิกษุ สามเณร ให้เป็นผู้มีความรอบรู้และแตกฉานในพระธรรมวินัย ทั้งภาคทฤษฎีและภาคปฏิบัติ จนสามารถเข้าถึง แก่นแท้ของพระพุทธศาสนาได้ด้วยตนเอง สามารถนําไปปฏิบัติอย่างถูกต้อง และนําหลักธรรมคําสอนทางศาสนาไปอบรมสั่งสอนแก่พุทธศาสนิกชนได้อย่างไม่ผิดเพี้ยน จะช่วยให้พุทธศาสนิกชนเกิดความเลื่อมใสศรัทธาในศาสนทายาท และนําหลักธรรม คําสอนทางศาสนา ไปเป็นหลักในการดําเนินชีวิต ซึ่งถือเป็นปัจจัยที่สําคัญประการหนึ่งในการเสริมสร้างความเข้มแข็งแก่สถาบันศาสนาให้ดํารงอยู่คู่สังคมไทยอย่างยั่งยืน
.......................................
รัฐบาลไทย-ข่าวทำเนียบรัฐบาล-​รองปลัดฯ ภานุวัฒน์ เป็นประธานการประชุมคณะกรรมการ ขับเคลื่อนการพัฒนาเมืองอุตสาหกรรม เชิงนิเวศ ครั้งที่ 7-1/2564
วันศุกร์ที่ 3 ธันวาคม 2564
​รองปลัดฯ ภานุวัฒน์ เป็นประธานการประชุมคณะกรรมการ ขับเคลื่อนการพัฒนาเมืองอุตสาหกรรม เชิงนิเวศ ครั้งที่ 7-1/2564
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการพัฒนาเมืองอุตสาหกรรมเชิงนิเวศ ครั้งที่ 7-1/2564
รองปลัดฯ ภานุวัฒน์ เป็นประธานการประชุมคณะกรรมการขับเคลื่อนการพัฒนาเมืองอุตสาหกรรมเชิงนิเวศ ครั้งที่ 7-1/2564
วันนี้ (3 ธันวาคม 2564) นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการพัฒนาเมืองอุตสาหกรรมเชิงนิเวศ ครั้งที่ 7-1/2564 โดยมี นายวันชัย พนมชัย อธิบดีกรมโรงงานอุตสาหกรรม นายสหวัฒน์ โสภา รองอธิบดีกรมโรงงานอุตสาหกรรม ผู้บริหารกระทรวงอุตสาหกรรม ผู้บริหารกระทรวงมหาดไทย และหน่วยงานที่เกี่ยวข้อง เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม
โดยเป็นการประชุมเพื่อรับทราบความก้าวหน้าการพัฒนาเมืองอุตสาหกรรมเชิงนิเวศ พร้อมเสนอแนะความคิดเห็นต่อแผนปฏิบัติการพัฒนาเมืองอุตสาหกรรมเชิงนิเวศ ประจําปีงบประมาณ พ.ศ. 2565 และเรื่องที่เกี่ยวข้องในการขับเคลื่อนการพัฒนาเมืองอุตสาหกรรมเชิงนิเวศให้บรรลุเป้าหมายตามยุทธศาสตร์ชาติ 20 ปี โดยมีต้นแบบ “เมืองน่าอยู่ คู่อุตสาหกรรม”
รัฐบาลไทย-ข่าวทำเนียบรัฐบาล-รัฐบาลเอาผิดคนทุจริตโครงการรัฐ “เราเที่ยวด้วยกัน คนละครึ่ง เราชนะ” ดำเนินคดีอาญา 435 คดี
วันอังคารที่ 19 เมษายน 2565
รัฐบาลเอาผิดคนทุจริตโครงการรัฐ “เราเที่ยวด้วยกัน คนละครึ่ง เราชนะ” ดําเนินคดีอาญา 435 คดี
รัฐบาลเอาผิดคนทุจริตโครงการรัฐ “เราเที่ยวด้วยกัน คนละครึ่ง เราชนะ” ดําเนินคดีอาญา 435 คดี
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 19 เมษายน 2565 ว่า ครม.รับทราบรายงานความคืบหน้าการดําเนินคดีอาญากับผู้ทุจริตโครงการเราเที่ยวด้วยกัน โครงการคนละครึ่ง และโครงการเราชนะ ตามที่สํานักงานตํารวจแห่งชาติเสนอ ซึ่งเป็นการรายงานการดําเนินคดีอาญาระหว่างวันที่ 1 กันยายน 2564 - 1 มกราคม 2565 มีคดีรวมทั้งสิ้น 435 คดี แบ่งเป็นโครงการเราเที่ยวด้วยกัน 323 คดี โครงการคนละครึ่ง 110 คดี และโครงการเราชนะ 2 คดี ส่วนความคืบหน้าในการดําเนินคดี มีคดีที่อยู่ระหว่างการสอบสวน 363 คดี สอบสวนเสร็จส่งพนักงานอัยการแล้ว 37 คดี และอื่นๆ 35 คดี เช่น ชดใช้ค่าเสียหายก่อนร้องทุกข์ และถอนคําร้องทุกข์ สําหรับข้อหาของผู้ทุจริตโครงการรัฐส่วนใหญ่เกี่ยวกับร่วมกันฉ้อโกงโดยแสดงตนเป็นคนอื่น ฉ้อโกง ฉ้อโกงประชาชน ฉ้อโกงและนําข้อมูลอันเป็นเท็จเข้าสู่ระบบคอมพิวเตอร์
รัฐบาลไทย-ข่าวทำเนียบรัฐบาล-รมว. วธ. ให้สัมภาษณ์รายการ Talk Exclusive Talk ในหัวข้อ “วัฒนธรรมไทยสร้างสรรค์ต่อยอดไกลสู่ระดับสากล”
วันพฤหัสบดีที่ 14 ตุลาคม 2564
รมว. วธ. ให้สัมภาษณ์รายการ Talk Exclusive Talk ในหัวข้อ “วัฒนธรรมไทยสร้างสรรค์ต่อยอดไกลสู่ระดับสากล”
สัมภาษณ์รายการ Talk Exclusive Talk ในหัวข้อ “วัฒนธรรมไทยสร้างสรรค์ต่อยอดไกลสู่ระดับสากล”
วันที่ ๑๔ ตุลาคม ๒๕๖๔ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ให้สัมภาษณ์รายการ Talk Exclusive Talk ในหัวข้อ “วัฒนธรรมไทยสร้างสรรค์ต่อยอดไกลสู่ระดับสากล” โดย บริษัท ท็อปนิวส์ ดิจิตัล มีเดีย จํากัด เพื่อออกอากาศทางสถานีโทรทัศน์ TOP NEWS (ออกอากาศวันที่ ๒๑ ตุลาคม ๒๕๖๔ เวลา ๑๔.๐๐ น. และเทปรีรันวันที่ ๒๔ ตุลาคม ๒๕๖๔) ณ ห้องโถงชั้น ๑ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจำวันที่ 20 พฤศจิกายน 2564 เวลา 08.30 น. สัญจรผ่านได้ 12 สายทาง ไม่สามารถสัญจรผ่านได้ 4 สายทาง
วันเสาร์ที่ 20 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจําวันที่ 20 พฤศจิกายน 2564 เวลา 08.30 น. สัญจรผ่านได้ 12 สายทาง ไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 20 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด รวม 16 สายทาง สัญจรผ่านได้ 12 สายทาง และไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 20 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด ได้แก่ พระนครศรีอยุธยา ชัยภูมิ สุรินทร์ มหาสารคาม ร้อยเอ็ด สุพรรณบุรี ตรัง และนครปฐม รวม 16 สายทาง สามารถสัญจรผ่านได้ 12 สายทาง และไม่สามารถสัญจรผ่านได้ 4 สายทาง แบ่งเป็น น้ําท่วมสูง 3 สายทาง (3 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 70 เซนติเมตร (ช่วง กม. ที่ 2+065 - 3+490)
3. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 7+250)
4. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 8+530)
ทั้งนี้ ทช. ได้ติดตั้งป้ายเตือนประชาชน เตรียมความพร้อมบุคลากร เครื่องมือและเครื่องจักร เร่งเข้าซ่อมแซมฟื้นฟูสายทางที่ประสบอุทกภัยทันทีหลังน้ําลด เพื่อบรรเทาความเดือดร้อนให้กับประชาชน พร้อมทั้งติดตามสถานการณ์อย่างใกล้ชิด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ทีสายด่วนกรมทางหลวงชนบท โทร. 1146